**Dirty Three**՝ ավստրալիական գործիքային ռոք տրիո, որը հիմնադրվել է 1992 թվականին։ Բաղկացած է ջութակահար և բաս-կիթառահար Ուորեն Էլիսից, հարվածային գործիքներ նվագող Ջիմ Ուայթից, սոլո և բաս կիթառահար Միք Տյորներից։ Մասնակիցները հազվադեպ են ելույթ ունենում միասին, քանի որ Էլիսն ապրում է Փարիզում, Ուայթը՝ Նյու Յորքում, իսկ Տյորները՝ Մելբուրնում։ Այնուամենայնիվ Dirty Three-ն թողարկել են մի շարք հաջողված ալբոմներ, որոնցից Ocean Songs-ը ՝ հայտնվել է «100 լավագույն ավստրալիական ալբոմներ» ցուցակում։

Ուորեն Էլիս
Ջիմ Ուայթ
Միք Տյորներ

Պատմություն
-----------

Խումբը ձևավորվել է 1992 թվականին՝ Մելբուրնում, փողոցային երաժիշտ և These Future Kings-ի նախկին առաջնորդ Ուորեն Էլիսի, ինչպես նաև Venom P. Stinger ավանգարդային խմբի մասնակիցներ Ջիմ Ուայթի և Միք Տյորների կողմից։ Երաժիշտներն իրենց դեբյուտային համերգն են ունեցել Ռիչմոնդում՝ Վիկտորիա նահանգում, ապրիլի 25-ին՝ ԱՆԶԱԿԻ օրը։ Եռյակի հնչողության բնորոշ առանձնահատկությունը միանգամից դարձավ Էլիսի աղավաղված խաղը, որն էապես տարբերվում է ջութակի ավանդական ձայնից։ Իր առաջին՝ 12 երգով՝ Dirty Three ալբոմը ձայնագրվել է կասետի վրա, որը տարածվել է կոլեկտիվի համերգների ժամանակ, և արագորեն հռչակ է բերել նրան։ Արդեն 1993 թվականի հուլիսին խումբը պայմանագիր էր կնքել տեղի անկախ լեյբլի հետ և դեբյուտային ձայնագրությունը վերահրատարակվել էր սկավառակային կրիչի վրա։

1990-ականների կեսերին երաժիշտներն ակտիվորեն շրջագայել են՝ այցելելով Միացյալ Նահանգներ, Կանադա, Մեծ Բրիտանիա, Գերմանիա, Հունաստան և Իսրայել։ 1996 թվականին Էլիսն ընդունվել է Nick Cave and the Bad Seeds խումբ, ինչի արդյունքում տեղի են ունեցել Dirty Three–ի և The Bad Seeds–ի մի քանի համատեղ համերգները։ Նույն թվականին խումբը ձայնագրել է *Horse Stories* ալբոմը, որը ամերիկյան Rolling Stone-ի լրագրողների կողմից ճանաչվել է 1996 թվականի լավագույն երեք ալբոմներից մեկը։ 1998 թվականին թողարկվել է Ocean Songs սկավառակը, որն ընդգրկվել է «100 լավագույն ավստրալիական ալբոմներ» ցուցակում։ Billboard–ից Քրիս Մորիսը նրան գնահատել է որպես Dirty Three-ի ստեղծագործության անսպասելի նոր ուղղություն, «խանդավառ և քնարական, այլ ոչ թե պայթուցիկ և տենդային»։

2003 թվականին Թայվանի համերգային շրջագայության ժամանակ տրիոն ստիպված էր հանդես գալ լուրջ կայծակի և փոթորկի ժամանակ, ինչն իր հետ բերեց ստեղծագործական դադար։ Խումբը ստուդիա է վերադարձել միայն 2005 թվականին՝ ձայնագրելով *Cinder* ալբոմը։ Ոգով նման էր Ocean Songs–ին, միայն այն տարբերությամբ, որ կոմպոզիցիաներն ավելի կարճ էին, բայց ընդհանուր առմամբ դրանք ավելի շատ էին՝ 19 երգ երկու սկավառակների վրա։ 2000-ականների երկրորդ կեսին խումբը համերգներ է տվել Մալայզիայում, Հոնկոնգում, Չինաստանում և Ճապոնիայում։ 2012 թվականին թողարկվեց տրիոյի նոր սկավառակը՝ *Toward the Low Sun*, որն ամբողջ ծավալով կատարվել է Սիդնեյի օպերային թատրոնում։ Ինչպես նաև դարձել է Dirty Three-ի առաջին ձայնագրությունը, որը հայտնվել է Billboard ամսագրի Top Heatseekers շքերթում։

Երաժշտական ոճ
-------------

Ավստրալիացի ռոք երաժշտության պատմաբան Յան Մաքֆարլեյնը Dirty Three գործիքային ոճը համեմատում է 1970-ականների ջազ-ֆյուժնի հետ։ Միևնույն ժամանակ, քննադատը հստակեցնում է, որ խումբը խաղում է «իմպրովիզացիոն, էլեկտրական ռոք, առանց ջազ-Ֆյուժնի թատերայնության»։ Մի քանի այլ լրագրողներ, նկարագրելով տրիոյի ձայնը, օգտագործում են դասական երաժշտություն, կամերային երաժշտություն, կելտական երաժշտություն, բլյուզ և ֆրի-ջազ տերմինները։ Chicago Tribune-ի մեկնաբան Գրեգ Կոտը կոլեկտիվի ոճաբանությունը ներկայացնում է որպես «կիթառային ռոք», որն ընդգրկում է «գնչուական պարից» մինչև «հնդկական ռագա» միջակայքերը։ Entertainment Weekly հրատարակության հեղինակ Դեյվիդ Բրաունը և Allmusic կայքի գրախոս Թոմ Յուրեկը Dirty Three ժանրը դասակարգում են որպես գործիքային ռոք, ինդի ռոք, էքսպերիմենտալ ռոք և պոստ-ռոք։

Սկավառակագրություն
------------------

Ստուդիայի ալբոմներ
* 1992՝ *Dirty Three*
* 1993՝ *Dirty Three* (CD)
* 1994՝ *Sad and Dangerous*
* 1996՝ *Horse Stories*
* 1998՝ *Ocean Songs*
* 2000՝ *Whatever You Love, You Are*
* 2003՝ *She Has No Strings Apollo*
* 2005՝ *Cinder*
* 2012՝ *Toward the Low Sun*

Մինի ալբոմներ
* 1997՝ *Obvious is Obvious*
* 1998՝ *Sharks*
* 1998՝ *Ufkuko*
* 2001՝ *In the Fishtank 7*
* 2012՝ *Ulterior Motives*

Սինգլներ
* 1998՝ *A Strange Holiday*
* 2005՝ *Great Waves*
* 2006՝ *Doris*

Այլ
* 1999՝ *Praise* (սաունթրեք)
* 2000՝ *Lowlands* (հավաքածու)
* 2005՝ *Live! At Meredith* (համերգային)

Ծանոթագրություններ
------------------

1. 1 2  «The 100 Best Australian Albums». Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին. `{{cite web}}`: Unknown parameter `|publesher=` ignored (օգնություն)
2. 1 2  «Dirty Three Chronology». From the Archives. Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին.
3. 1 2 3 4  McFarlane, Ian. «Encyclopedia entry for 'Dirty Three'». Wayback Machine. Արխիվացված է օրիգինալից 2004 թ․ օգոստոսի 9-ին. Վերցված է 2013 թ․ մարտի 9-ին.
4. 1 2  *Haber, Robert K.* CMJ New Music Monthly // *CMJ[en]*. — 1997. — № 41. — С. 6.
5. ↑  «Dirty Three Discography». From the Archives. Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին.
6. ↑  Eliezer, Christie (1995 թ․ հուլիսի 8). «Australia and Canada Celebrate Their Indigenous Music». Google Books. Վերցված է 2013 թ․ մարտի 9-ին.
7. ↑  Morris, Chris (1998 թ․ մարտի 7). «Dirty Three Clean Up Sound». Google Books. Վերցված է 2013 թ․ մարտի 9-ին.
8. ↑  Woodworth, Max (2004 թ․ հունվարի 9). «Live at last! Again». Taipei Times[en]. Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին.
9. ↑  «Dirty Three in KL». eCentral. 2006 թ․ հոկտեմբերի 26. Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին.
10. ↑  «Dirty Three Concert Hall». Sydney Opera House. Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին.
11. ↑  «Billboard Albums». Allmusic. Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին.
12. ↑  Kot, Greg (1996 թ․ հոկտեմբերի 15). «Dirty Three Allure Fills Lounge Ax». Chicago Tribune. Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին.
13. ↑  Browne, David (1996 թ․ հոկտեմբերի 11). «Dirty Three Horse Stories». Entertainment Weekly. Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին.
14. ↑  Jurek, Thom. «Dirty Three Ocean Songs». Allmusic. Արխիվացված է օրիգինալից 2013 թ․ ապրիլի 7-ին. Վերցված է 2013 թ․ մարտի 9-ին.

Արտաքին հղումներ
----------------

* Սկավառակագրություն (անգլ.)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · MySpace |
|  |
| Ֆոտո, վիդեո և աուդիո | Բենդքեմփ · Deezer · Spotify |
|  |
| Թեմատիկ կայքեր | Allmusic · Discogs · MusicBrainz · Rate Your Music |
|  |
| Չափորոշչային վերահսկողություն | BNF: 140354746 · ISNI: 0000000107279946 · LCCN: no00020982 · VIAF: 153810504 · WorldCat VIAF: 153810504 |

 |